open-index/open-wikipedia-markdown huggingface dataset:
מתקן התפלה אילת

**מתקן התפלה אילת** (או "אתר סבחה") הוא מפעל התפלת מים המסחרי הראשון שהוקם בישראל. באתר פועלים שלושה מתקני התפלה, שניים מתפילים מי קידוחים מליחים והשלישי מתפיל את מי ים סוף. המים המותפלים מסופקים לעיר אילת.

המתקן ממוקם כ-2 קילומטרים צפונית לאילת, מול קיבוץ אילות.

## רקע
העיר אילת סבלה ממחסור במקורות מים מקומיים מאז הקמתה. בנוסף, עקב הריחוק הרב ממרכז הארץ העיר לא חוברה למערכת המים הארצית, כך שעלה הצורך לפתח פתרונות מקומיים לאספקת מים. מאז שנות ה-70 של המאה ה-20 מתקן התפלה אילת מספק את כל תצרוכת המים לעיר.

## היסטוריה
אבן פינה למתקן התפלה הראשון באילת, שהוקם על פי שיטת אלכסנדר זרחין, הונחה במרץ 1961 באילת. בתחילת 1964 הופעל המתקן באופן חלקי ואז התברר שהמים שהוא מייצר יקרים והשיטה אינה כלכלית. זרחין טען שהסיבה לכך היא שלא בנו את המתקן על פי הוראותיו ודרש חצי מיליון לירות למימוש מתקן בקנה מידה מסחרי שיוקם על פי הוראותיו. ביוני 1964 הוחל בהזרמת מים מהמתקן של זרחין לתושבי אילת. המתקן באילת פעל במשך כשלוש שנים אך נסגר בגלל חוסר הצדקה כלכלית להפעלתו. במקום מתקן זרחין נרכשו שני מתקנים, אחד בארצות הברית ב-1965 והשני מבריטניה שהחל לפעול ב-1971. מתקן שלישי, הפועל בשיטת זיקוק באידוי רב שלבי, נרכש מחברת הנדסת התפלה בשנת 1971 והחל לפעול באפריל 1974.

בשנת 1975, החלה חברת מקורות בהקמת מתקן להתפלת מי תהום מליחים בשיטת אוסמוזה הפוכה, ומאז 1997 עבר המתקן לעבוד באופן מלא בשיטה זו.

בספטמבר 2021, החלו העבודות להכפלת הספק המתקן ל–30 מיליון קוב מים בשנה, בעלות של חצי מיליארד שקל.

## הערות שוליים

אילת
קטגוריה:אילת: מבנים
קטגוריה:אילת: כלכלה
קרן בריגס

**קרן בריגס** (באנגלית: **Karen Briggs**; נולדה ב-11 באפריל 1963) היא ג'ודוקא עבר בריטית אשר זכתה במדליות רבות באליפויות אירופה ובאליפויות העולם. 

היא נחשבת לאחת מהג'ודוקא הבריטים המצליחים ביותר. היא ייצגה את בריטניה באולימפיאדת ברצלונה 1992, בפעם הראשונה שג'ודו נשים נכלל באופן רשמי במשחקים האולימפיים, וסיימה במקום החמישי כאשר הפסידה בקרב על מדליית הארד בזמן שסבלה מפריקת כתף. במהלך הקריירה, היא זכתה בעשרות טורנירים מהסבב העולמי. בריגס נשואה לפיטר אינמן, בנו של מאמן הג'ודו רוי אינמן, וכעת מלמדת ג'ודו בבתי ספר במזרח יורקשייר.

ב-9 ביולי 2013, העניקה אוניברסיטת האל לבריגס את התואר דוקטור לשם כבוד.

באוגוסט 2015, נכנסה להיכל התהילה של איגוד הג'ודו העולמי.

## רשימת הישגים חלקית מטורנירים בסבב העולמי

## קישורים חיצוניים

## הערות שוליים

קטגוריה:ספורטאיות בריטיות
קטגוריה:אלופות עולם בג'ודו
קטגוריה:חברים במסדר האימפריה הבריטית
קטגוריה:נשים ג'ודוקא באולימפיאדת ברצלונה (1992)
קטגוריה:אלופות אירופה בג'ודו
קטגוריה:בריטיות שנולדו ב-1963
קטגוריה:בריטים שנולדו ב-1963
יחסי אוסטרליה–פלאו

**יחסי אוסטרליה–פלאו** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[פלאו|הרפובליקה של פלאו]]**.

## סקירה כללית
אוסטרליה מסייעת לפלאו בגילוי תחמושת ומוקשים בשטחה שלא התפוצצו מאז מלחמת העולם השנייה, והיא המדינה היחידה שעוזרת לפלאו בכך. אוסטרליה ופלאו משתפות פעולה רבות גם בתחומי החינוך ושירותי הבריאות.

לאוסטרליה ולפלאו יש קשרים צבאיים נרחבים בעיקר בתחום הביטחון האמפיבי (מארינס). אוסטרליה מספקת לפלאו כלי שיט רבים מדי שנה על מנת לעזור לה לשמור על אזור המים הטריטוריאליים שלה ולמנוע דיג בלתי חוקי באזור. לוטננט קומנדר אלן וילמור מהצי האוסטרלי המלכותי פועל כמפקד הצי הפלאואני.

## ייצוג
* אוסטרליה אינה מיוצגת בפלאו, הן בדרג השגרירות והן בדרג הקונסולרי. השגרירות המייצגת שלה לפלאו ממוקמת בפליקיר, בירת מיקרונזיה.
* פלאו מיוצגת באוסטרליה בדרג השגרירות באמצעות שגרירות שהיא מחזיקה בסידני, העיר הגדולה ביותר במדינה.

## ביקורים מדרג גבוה
### מאוסטרליה לפלאו
* יולי 2014 - סגן ראש ממשלת אוסטרליה וורן טרוס.

## קישורים חיצוניים

* Palau country brief, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
היום העולמי למניעת התאבדויות

**היום העולמי למניעת התאבדויות** (באנגלית: **World Suicide Prevention Day**; בראשי תיבות: **WSPD**) הוא יום מודעות שמתקיים ב-10 בספטמבר מדי שנה מאז 2003, על מנת לאשרר את המחויבות העולמית למניעת התאבדויות. האיגוד הבינלאומי למניעת התאבדות , בשיתוף פעולה עם ארגון הבריאות העולמי והפדרציה העולמית לבריאות הנפש , עורך את היום העולמי למניעת התאבדויות. בשנת 2011 נערכו בכ-40 מדינות אירועים מיוחדים לציון האירוע.

## אירועים

## ראו גם
* התאבדות
* מניעת התאבדות

## קישורים חיצוניים

* 
* World Suicide Prevention Day at IASP
* World Suicide Prevention Day at WHO
* World Suicide Prevention Day in Australia
* World Suicide Prevention Day in the Americas

## הערות שוליים

קטגוריה:אירועים בחודש ספטמבר
קטגוריה:בריאות הנפש
קטגוריה:התאבדות
קטגוריה:ימי מודעות לבריאות
יחסי אוסטרליה–איסלנד

**יחסי אוסטרליה–איסלנד** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[איסלנד|הרפובליקה של איסלנד]]**.

## סקירה כללית
אוסטרליה ואיסלנד כוננו את יחסיהן ב-17 באפריל 1984. אוסטרליה ואיסלנד מנהלות יחסים ידידותיים וחמים מבחינה דיפלומטית, ישנה אי הסכמה בין שתי המדינות בנוגע לציד לווייתנים. איסלנד נכנסה חזרה לאיחוד ציד הלווייתנים בשנת 2002 לאחר שפרשה ממנו בשנת 1992. לפי מפקד האוכלוסין לשנת 2016 באוסטרליה מתגוררים לפחות 1,100 אנשים ממוצא איסלנדי.

ב-2008 חתמו איסלנד, אוסטרליה וארצות הברית על מזכר הבנות בנוגע לשיתופי פעולה עתידיים בנושא טכנולוגיה גאותרמית.

## ייצוג
* איסלנד אינה מיוצגת באוסטרליה בדרג השגרירות. איסלנד מיוצגת באוסטרליה בדרג הקונסולרי באמצעות שתי קונסוליות שהיא מחזיקה בשתי הערים הגדולות במדינה: סידני, ומלבורן.
* אוסטרליה אינה מיוצגת באיסלנד, הן בדרג השגרירות והן בדרג הקונסולרי. השגרירות המייצגת שלה באיסלנד היא זו שנמצאת בקופנהגן, בירת דנמרק.

## ביקורים מדרג גבוה
### מאיסלנד לאוסטרליה
* אפריל 2016 - סטפן סקג'לדרסון, השגריר האיסלנדי הלא תושב לאוסטרליה - מלבורן וסידני.

### מאוסטרליה לאיסלנד
* אוקטובר 2002 - ריצ'רד אלסטון, שר התקשורת, המידע, טכנולוגיית המידע והאמנות האוסטרלי - רייקיאוויק.

## קישורים חיצוניים
* Iceland country brief, מחלקת החוץ והסחר של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
קונפורטי

**קונפורטי** הוא שם משפחה יהודי ממקור יהודי ספרדי שפירושו הוא תרגום לספרדית של השמות "" ו"" שכן המילה "קונפורט" פירושה היא "נוח/נוחות".

## הערות שוליים

קטגוריה:שמות משפחה
קטגוריה:שמות משפחה ביהדות ספרד ופורטוגל
יחסי אוסטרליה–הונדורס

**יחסי אוסטרליה–הונדורס** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[הונדורס|רפובליקת הונדורס]]**.

## סקירה כללית
אוסטרליה והונדורס משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.

ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים.

2,300 אוסטרלים נכנסים לתוך גבולות הונדורס מדי שנה בשנה. לאזרחי הונדורס ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו. אוסטרליה עוזרת רבות להונדורס בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי להונדורס בין השנים 2010–2014.

## ייצוג
* אוסטרליה אינה מיוצגת בהונדורס בדרג השגרירות. אוסטרליה מיוצגת באוסטרליה בדרג הקונסולרי באמצעות שגרירות שהיא מחזיקה בטגוסיגלפה, בירת המדינה.
* הונדורס מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. הונדורס מיוצגת באוסטרליה גם בדרג הקונסולרי באמצעות קונסוליה שהיא מחזיקה בסידני, העיר הגדולה ביותר במדינה.

## ביקורים מדרג גבוה
### מאוסטרליה להונדורס
* ספטמבר 1984 - ביל היידן, שר החוץ של אוסטרליה
* פברואר 2017 - פיליפ רודוק, השגריר המיוחד האוסטרלי לזכויות אדם

### מהונדורס לאוסטרליה
* אוגוסט 1985 - אדגרו פז ברניקה, שר החוץ ההונדורי

## קישורים חיצוניים
* Honduras country brief, מחלקת החוץ והסחר של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–ליכטנשטיין

**יחסי אוסטרליה–ליכטנשטיין** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[ליכטנשטיין|נסיכות ליכטנשטיין]]**.

## ייצוג
* אוסטרליה אינה מיוצגת בליכטנשטיין, הן בדרג השגרירות והן בדרג הקונסולרי. השגרירות המייצגת של אוסטרליה בליכטנשטיין היא זו שנמצאת בברלין, בירת גרמניה.
* ליכטנשטיין אינה מיוצגת באוסטרליה, הן בדרג השגרירות והן בדרג הקונסולרי. השגרירות המייצגת של ליכטנשטיין באוסטרליה היא השגרירות השווייצרית באוסטרליה, שם נמצא מסדרון ליכטנשטייני.

## קישורים חיצוניים
* Liechtenstein, מחלקת החוץ והסחר של הקהילייה של אוסטרליה

קטגוריה:ערכים ללא קטגוריות פיזיות - יחסי חוץ
יחסי אוסטרליה–ניגריה

**יחסי אוסטרליה–ניגריה** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[ניגריה|הרפובליקה הפדרלית של ניגריה]]**

## סקירה כללית
ניגריה חברה בחבר העמים הבריטי, כמו אוסטרליה.

אוסטרליה וניגריה חתמו בספטמבר 2012 על מזכר הבנות כללי שעסק במגוון רחב ורבגוני של נושאים כגון: שיתוף פעולה פוליטי, טכנולוגי, מדעי, תעשייתי, כלכלי ותרבותי. מזכר ההבנות נכנס לתוקפו מיד עם סיום צרמוניית החתימה שלו.

## ייצוג
* אוסטרליה מיוצגת בניגריה בדרג השגרירות באמצעות נציבות גבוהה רשמית שהיא מחזיקה באבוג'ה, בירת המדינה.
* ניגריה מיוצגת באוסטרליה בדרג השגרירות באמצעות נציבות גבוהה רשמית שהיא מחזיקה בקנברה, בירת המדינה.

## קישורים חיצוניים
* Nigeria, מחלקת החוץ והסחר של אוסטרליה

קטגוריה:ערכים ללא קטגוריות פיזיות - יחסי חוץ
גי דבור

**גי־ארנסט דבור** (בצרפתית: **Guy-Ernest Debord**; 28 בדצמבר 1931 – 30 בנובמבר 1994), שהיה ידוע גם בשם **גי לואי דבור** (**Guy Louis Debord**), היה תאורטיקן צרפתי מרקסיסטי, מהפכן, פילוסוף, קולנוען, חבר בקולקטיב ה"אינטרנציונל הלטריסטי", מייסד "הסיעה הלטריסטית", וממקימי "האינטרנציונל הסיטואציוניסטי". היה חבר זמנית ב־Socialisme ou Barbarie.

## קורות חייו
גי דבור נולד בפריז ב־1931. אביו היה רוקח ונפטר ממחלה בצעירותו של דבור. אימו שלחה אותו לחיות עם סבתו בווילת המשפחה באיטליה. במהלך מלחמת העולם השנייה הוא נדד עם אמו מעיירה לעיירה. כתוצאה מכך, את לימודי התיכון שלו עשה בקאן, שם התפתח עניינו בקולנוע ובוונדליזם. כבחור צעיר, דבור התנגד באופן אקטיבי למלחמת צרפת באלג'יריה והצטרף להפגנות נגדה בפריז. דבור למד משפטים באוניברסיטת פריז, אבל עזב מוקדם ולא סיים את לימודיו. לאחר מכן החל לפתח קריירה בכתיבה.

## מעורבותו עם הלטריסטים
דבור הצטרף ל"אינטרנציונל הלטריסטי" כשהיה בן 19. מנהיג הלטריזם היה איזידור איזו, ובעקבות פילוג שנוצר בקולקטיב הוחלט על הדחתו. הקרע קידם כמה סיעות, שאת אחת הנהיג דבור. בשנות ה־60 עמד דבר דבור בראש האינטרציונל הסיטואציוניסטי, שהשפיע על מאורעות 1968, שבמהלכם השתתף בהשתלטות על הסורבון. יש המחשיבים את ספרו חברת הראווה (1967) גורם מזרז להתקוממויות.

## מכתביו של גי דבור שראו אור בעברית
* **חברת הראווה** (1967). תרגום מצרפתית: דפנה רז. עורך: שרון רוטברד, הוצאת בבל, 2002
* **מבוא לביקורת הגאוגרפיה העירונית** (1955). ראה אור באסופה **מלחמת הרחובות והבתים וטקסטים אחרים על העיר**. אסף, תרגם מצרפתית והעיר: שרון רוטברד. הוצאת בבל, 2021
* **תאוריית הדריב** (1956, 1958). ראה אור באסופה **מלחמת הרחובות והבתים וטקסטים אחרים על העיר**. אסף, תרגם מצרפתית והעיר: שרון רוטברד. הוצאת בבל, 2021
* **שני דו״חות על דריב** (1956). ראה אור באסופה **מלחמת הרחובות והבתים וטקסטים אחרים על העיר**. אסף, תרגם מצרפתית והעיר: שרון רוטברד. הוצאת בבל, 2021

## קישורים חיצוניים

* 

קטגוריה:סופרים צרפתים
קטגוריה:פילוסופים צרפתים
קטגוריה:מרקסיסטים
קטגוריה:אוונגרד צרפתי
קטגוריה:מתאבדים: פעילים פוליטיים
קטגוריה:צרפתים שנולדו ב-1931
קטגוריה:צרפתים שנפטרו ב-1994
יחסי אוסטרליה–ניז'ר

**יחסי אוסטרליה–ניז'ר** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[ניז'ר|הרפובליקה של ניז'ר]]**.

## סקירה כללית
אוסטרליה העלתה אזהרת מסע בנוגע לניז'ר והמליצה לא לבקר ברוב חלקיה של המדינה עקב: "התקפות טרור קשות ומסוכנות, נא לא לבקר במדינה כולה מלבד אזור ניאמיי ודרום ניז'ר! בבירה ניאמיי ובדרום ניז'ר ניתן לבקר **רק מסיבות תכופות** אך צריך להיזהר במיוחד מרמות פשע ואלימות גבוהות במיוחד."

בין שתי המדינות לא מתקיימים דיאלוגים דיפלומטיים מיוחדים.

## ייצוג
* אוסטרליה אינה מיוצגת בניז'ר, הן בדרג השגרירות והן בדרג הקונסולרי. השגרירות המייצגת שלה בניז'ר היא זו שנמצאת באבוג'ה, בירת ניגריה.
* ניז'ר אינה מיוצגת באוסטרליה, הן בדרג השגרירות והן בדרג הקונסולרי.

## קישורים חיצוניים

* Niger, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה – אל סלוודור

[ממוזער|שר החוץ האוסטרלי [קווין ראד נואם בכפר אל פניון באל סלוודור, שזכה לסיוע של הסוכנות האוסטרלית Australian Aid ב-2011]]
**יחסי אוסטרליה–אל סלוודור** הם היחסים הדיפלומטיים הרשמיים שבין **[[אוסטרליה|קהיליית אוסטרליה]]** לבין **[[אל סלוודור|רפובליקת אל סלוודור]]**.

## סקירה כללית
אוסטרליה ואל סלוודור משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.

ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים.

באוסטרליה קיימת קהילה בולטת של אזרחי אל סלוודור. גל ההגירה העיקרי שלהם התרחש בשנים 1983–1986 בו היגרו 10,000 סלוודורים כחלק מתוכנית הומניטרית מקיפה באזור מרכז אמריקה שהיה אז בכאוס פוליטי. לאחר גל ההגירה המשיכו הסלוודורים להגר לאוסטרליה באופן מבוקר עד שהקהילה הסלוודורית התרחבה פי 2 והיום מונה 20,000 תושבים.

אוסטרליה עוזרת רבות לאל סלוודור בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי לקוסטה ריקה בין השנים 2010–2014. לאזרחי אל סלוודור ישנן הטבות רבות במערכת החינוך האוסטרלית בעת רישום אליה - הם זכאים למלגות מיוחדות ולמורים פרטיים שיעזרו וזאת רק בתקופת זמן מסוימת, אפריל עד יוני.

## ייצוג
* אוסטרליה אינה מיוצגת באל סלוודור, הן בדרג השגרירות והן בדרג הקונסולרי. השגרירות המייצגת שלה באל סלוודור היא זו המצויה במקסיקו-סיטי, בירת מקסיקו.
* אל סלוודור מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. אל סלוודור מיוצגת באוסטרליה גם בדרג הקונסולרי באמצעות קונסוליה שהיא מחזיקה בבולקהאם הילס, פרבר של סידני, העיר הגדולה במדינה.

## קישורים חיצוניים

* El Salvador country brief, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
אלכס קפרנוס

**אלכסנדר פול קפרנוס האנטלי** (באנגלית: **Alexander Paul Kapranos Huntley**; נולד ב-20 במרץ 1972) הוא מוזיקאי, זמר, כותב שירים, מפיק מוזיקלי וסופר סקוטי. קפרנוס הוא סולן וגיטריסט להקת הרוק הסקוטית "פרנץ פרדיננד", וחלק מהסופרגרופס FFS ו-BNQT.

## ביוגרפיה
נולד ב-20 במרץ 1972 באלמונדסברי, גלוסטרשייר לאם אנגלייה ואב יווני. כשהיה ילד צעיר עבר עם משפחתו לסקוטלנד. הוא נרשם לאוניברסיטת אברדין ללימודי תאולוגיה אך נשר והשלים את התואר באוניברסיטת סטראטקלייד שבגלאזגו.

בצעירותו עבד כשף, ברמן, נהג ורתך. כנער, לימד את עצמו ביחד עם חבר לנגן בגיטרה ומתחילת שנות ה-90 היה חבר במספר להקות מקומיות כגון Amphetameanies ,The Yummy Fur, ו-The Karelia.

לאחר תקרית בה נעצר בטעות על ידי משטרת רוסיה בשל שמו הזהה לשם פושע, השמיט קפרנוס את שם אמו, האנטלי, משם משפחתו.

### קריירה
בשנת 2002 הקים יחד עם חבריו פול תומסון, בוב הארדי וניק מקארת'י את להקת פרנץ פרדיננד שפרצה ב-2004 עם הסינגל "Take Me Out". הלהקה הוציאה שישה אלבומי אולפן, בהם אלבום משותף עם להקת ספארקס.

בין עבודותיו כמפיק מוזיקלי, הפיק את אלבום האולפן השלישי של להקת The Cribs, אלבום הבכורה של להקת Citizens! ואלבום האולפן השני של הגיטריסט הסקוטי RM Hubbert.

בספטמבר 2005 החל בכתיבת טור שבועי בנושא אוכל בעיתון הגרדיאן תחת הכותרת "Soundbites". הטור תיאר את יומן הרפתקאותיו הקולינריות בסיבוב ההופעות של פרנץ פרדיננד.

בשנת 2006 ליקט את אוסף הסיפורים לספר שנקרא: Sound bites: Eating on tour with Franz Ferdinand. בדצמבר 2006 לקח חלק בתוכנית "ספר השבוע" של תחנת הרדיו BBC Four, במסגרתה הקריא את ספרו למאזיני התוכנית.

ב-2008 קריין קפרנוס בסרט Edwyn Collins: Home Again של רשת BBC על הזמר אדווין קולינס. כמו כן, באותה שנה קריין בסרט הדוקומנטרי The Story of Kraftwerk של רשת BBC One.

ב-2016 השתתף יחד עם עוד אמנים מקומיים בסרט הדוקומנטרי "Lost in france" העוסק בסצנת המוזיקה של גלאזגו בשנות ה-90.

ב-2015 הקים את הסופרגרופ BNQT יחד עם חברי להקות טראוויס, Midlake, Band of Horses וגראנדדי, הלהקה הוציאה את אלבום הבכורה שלה, Volume 1, באפריל 2017, בו כל אמן כתב ושר שניים מהשירים.

בתחילת 2019 הפיק שני שירים עבור האמנית הלונדונית מגי בראון, והופיע בקליפ לאחד מהם. לקראת אמצע 2019 הפיק מספר שירים ללהקת הבנות הלונדונית "לוס ביצ'וס".
## דיסקוגרפיה
### אלבומי אולפן
*2004: *[[Franz Ferdinand (אלבום)|Franz Ferdinand]]*
*2005: *[[You Could Have It So Much Better]]*
*2009: **'
*2013: ''[[Right Thoughts, Right Words, Right Action]]''
*2015: ''[[FFS]]'' (ביחד עם להקת [[ספארקס]]).
*2017: ''[[Volume 1]]'' כחלק מלהקת BNQT.
*2018: ''[[Always Ascending]]''

===אלבומי אוסף===
*2009: **'

### אלבומי EP
*2009: *[[Covers EP]]*

### ספרים
*2006: **Sound bites: Eating on tour with Franz Ferdinand**

## קישורים חיצוניים

קטגוריה:מוזיקאים בריטים
קטגוריה:מוזיקאי רוק
קטגוריה:זמרים בריטים
קטגוריה:זמרי רוק בריטים
קטגוריה:בריטים שנולדו ב-1972
הלה שלג

**הִלה שלג** (מכונה לעיתים גם "Frozen May"; נולדה ב-18 בפברואר 1984) היא כותבת, מוזיקאית ומשוררת ישראלית, זוכת פרס אקו"ם ע"ש עלי מוהר לעידוד פרסום היצירה לשנת 2017.

## קורות חיים
שלג גדלה בכרמיאל ועברה לתל אביב בשנת 2006. החלה את דרכה באתר "במה חדשה" בתחילת שנות האלפיים. סיימה לימודי קופירייטינג במכללת ACC תרצה גרנות, ולימודי תקשורת חזותית ב"סטודיו 6B" בתל אביב.

באפריל 2015 הוציאה בהוצאה עצמית אלבום ראשון בשם "האוסף" בהפקתו המוזיקלית של יון לב. האלבום זכה במענק מקרן אקו"ם לקידום היוצר והיצירה הישראלית, סוקר ברשת, ושירים מתוכו הושמעו ברדיו ובטלוויזיה והופיעו בסדרה "אם וכאשר" ששודרה בערוץ עשר.

באוקטובר 2015 התחילה פרויקט כיתובי קיר תחת ההאשטאג #הלהשלגכותבתלקיר במסגרתו היא כותבת באמצעות מכחולים וצבעי אקריליק משפטים שהגתה, על קירות במרחב הציבורי בהתכתבות עם הסביבה או בהתייחסות לגרפיטי קיים, מצלמת אותם ומעלה לרשת.

המשפט שפתח את הפרויקט הוא "עשיתי המון חיים בטעויות שלי", שהפך ויראלי, ובהמשך נוספו מאות משפטים, ביניהם "פועמת פה אמת" ו"אט אט את את".
טקסט=כיתוב הקיר "עשיתי המון חיים בטעויות שלי" אשר פתח את פרויקט #הלהשלגכותבתלקיר של היוצרת הלה שלג|ממוזער|245x245 פיקסלים|כיתוב הקיר של הלה שלג – עשיתי המון חיים בטעויות שלי
תמונות מהפרויקט הוצגו בתערוכות בתל אביב ובחיפה, והוא מתעדכן באופן שבועי בפלטפורמות הרשת השונות.

בשנים 2016 ו-2017 פורסמו ארבעה משיריה בגליונות 12 ו-13 של מגזין "מעין".

במאי 2017 השתתפה בפרויקט Street Tardis בתחנה המרכזית החדשה של תל אביב, במסגרתו יצרה טארדיס ממשפטים שכתבה, בפורמט של מדבקת חלון ברחבת המסופים.

בינואר 2018 הוציאה בהוצאה עצמית אלבום שני בשם "בָּבוּאָה" בהפקתו המוזיקלית של אורן אובסטבלום. שירים מתוכו הושמעו ברדיו.

באפריל 2018 זכתה בפרס אקו"ם ע"ש עלי מוהר לעידוד פרסום היצירה, על שירים ופזמונים שכתבה.

במאי 2020, בתקופת התפרצות מגפת הקורונה והסגרים, החלה את פרויקט #השבלונותשלהלהשלג, במסגרתו היא נותנת ביטוי מוחשי למשפטיה באמצעות שבלונות של אותיות וסמלים.

## דיסקוגרפיה

## חיים אישיים
שלג היא אחות בכורה לשלושה אחים קטנים, שניים מהם הם האמנים זיו שמח (Zivink) וארז שמח (Erezoo), הידועים בין היתר בעבודותיהם ברחוב.

## קישורים חיצוניים

* 

## הערות שוליים

קטגוריה:זוכות פרס אקו"ם
קטגוריה:זוכי פרס אקו"ם
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:אמניות ישראליות
קטגוריה:זמרים-יוצרים בעברית
קטגוריה:אמני גרפיטי ישראלים
קטגוריה:פזמונאים להט"בים
קטגוריה:להט"בים יהודים
קטגוריה:זמרים להט"בים ישראלים
קטגוריה:מלחינים להט"בים ישראלים
קטגוריה:להט"ביות ישראליות
קטגוריה:ישראליות שנולדו ב-1984
קטגוריה:ישראלים שנולדו ב-1984
דן צולר

**דן צולר** (נולד ב-10 בינואר 1974) הוא שחמטאי ישראלי בדרגת רב-אמן ורופא במקצועו.

נכון לספטמבר 2025, מדורג במקום ה-21 בישראל לפי מד כושר.

## ביוגרפיה
דן צולר זכה באליפות ישראל לנוער (עד גיל 20) ב-1990.

השתתף 3 פעמים באליפות העולם לנוער, בשנת 1992 זכה במקום השלישי עד גיל 18.

בשנת 1998 הוא סיים במקום השני בתחרות בינלאומית באוסטריה (ניצח ולרי ביים).

בשנת 2011 קיבל דרגת רב-אמן.

ב 2010 ניצח בתחרות בינלאומית באנדורה עם 7.5 נקודות מ 9 משחקים.

ב 2012 ניצח בתחרות בינלאומית בבנאסקה (ספרד) עם 9 נקודות מ 10 משחקים.

באליפות ישראל בשחמט 2014 צולר סיים במקום השלישי.

בשנת 2017 הוא ניצח בתחרות הראשית במסגרת "שח-קיץ" בהרצליה, שבה השתתפו שישה רבי-אמנים ו-11 אמנים בינלאומיים.

## קישורים חיצוניים

קטגוריה:רבי-אמנים ישראלים
קטגוריה:כירורגים ישראלים
קטגוריה:אלופי ישראל לנוער בשחמט
קטגוריה:ישראלים שנולדו ב-1974
יחסי אוסטרליה–ג'יבוטי

**יחסי אוסטרליה–ג'יבוטי** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[ג'יבוטי|רפובליקת ג'יבוטי]]**.

## סקירה כללית
אוסטרליה העלתה אזהרת מסע בנוגע לג'יבוטי והמליצה להיזהר במיוחד במדינה עקב: "התקפות טרור קשות ומסוכנות, עוני, ופשע נרחב." היא אף הזהירה והמליצה לא לטייל באזורים נרחבים בג'יבוטי הקרובים לגבולות עם מדינות אחרות מכיוון שאילו גבולות רגישים ומועדים לפורענות.

בין שתי המדינות לא מתקיימים דיאלוגים דיפלומטיים מיוחדים.

## ייצוג
* אוסטרליה אינה מיוצגת בג'יבוטי בדרג השגרירות. השגרירות המייצגת שלה בג'יבוטי היא זו המצויה באדיס אבבה, בירת אתיופיה. בנוסף, אוסטרליה מיוצגת בג'יבוטי בדרג הקונסולרי באמצעות קונסוליה שהיא מחזיקה בג'יבוטי, בירת המדינה.
* ג'יבוטי אינה מיוצגת באוסטרליה, הן בדרג השגרירות והן בדרג הקונסולרי. השגרירות המייצגת שלה באוסטרליה היא זו המצויה בטוקיו, בירת יפן.

## קישורים חיצוניים
* Djibouti, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–מונקו

[ממוזער|שרת החוץ האוסטרלית [ג'ולי בישופ ביחד עם אלבר השני, נסיך מונקו, בשולי ועידת האומות המאוחדות לשינוי אקלים 2016 במרקש]]
**יחסי אוסטרליה–מונקו** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[מונקו|נסיכות מונקו]]**.

## ייצוג
* אוסטרליה אינה מיוצגת במונקו, הן בדרג השגרירות והן בדרג הקונסולרי. השגרירות המייצגת של אוסטרליה במונקו היא זו שנמצאת בפריז, בירת צרפת.
* מונקו אינה מיוצגת באוסטרליה בדרג השגרירות. מונקו מיוצגת באוסטרליה בדרג הקונסולרי באמצעות 2 קונסוליות שהיא מחזיקה בשתי הערים הגדולות ביותר במדינה: סידני ומלבורן.

## קישורים חיצוניים

* Monaco, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
י"א 2

"**י"א 2**" הוא פזמון שנכתב והולחן על ידי ניר דנן והראפר טונה ובוצע על ידי טונה.

## רקע
השיר יצא לאור בשנת 2017 ונכלל באלבומו השני של טונה "טונהפארק".

טונה (איתי זבולון) שלמד בתיכון עמל א' בפתח תקווה ביצע את השיר מנקודת מבט של בוגר מערכת החינוך המביט לאחור על תקופתו כתלמיד תיכון, שבה חווה תסכולים רבים.

השיר מושר בגוף ראשון ומבטא את כאביו של הדובר כלפי תקופת התיכון. בנוסף מתלונן הדובר כלפי מערכת החינוך שלא הכינה אותו לחיי הבגרות. קטע קטן בשיר מושר בגוף שני כפנייה של צוות בית הספר לאמו של הדובר ("גברת טונה") ובה מובעות תלונות על תפקודו הלקוי כתלמיד.

בשיר סומפל קטע מתוך "הבובה זהבה" של להקת החלונות הגבוהים שהולחן על ידי שמוליק קראוס.

השיר הגיע בשיאו במצעד השבועי של גלגלצ למקום השלישי. במצעד העברי השנתי של גלגלצ הגיע השיר למקום ה-14, ובמצעד השנתי של רשת ג' הגיע למקום ה-22.

## מיקומי שיא

## קישורים חיצוניים

* מילות השיר באתר שירונט
* מילות השיר וביאורן באתר Genius
* 

## הערות שוליים

קטגוריה:שירי טונה
קטגוריה:שירים בעברית
קטגוריה:שירים שנכתבו על ידי ניר דנן
קטגוריה:שירים שנכתבו על ידי טונה
קטגוריה:שירים שהופקו על ידי ניר דנן
קטגוריה:שירים על בית ספר
יחסי אוסטרליה–לסוטו

**יחסי אוסטרליה–לסוטו** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[לסוטו|ממלכת לסוטו]]**.

## סקירה כללית
אוסטרליה העלתה אזהרת מסע ללסוטו עקב: "רמות פשע גבוהות במיוחד, נגיפים ומחלות רבות."

## ייצוג
* אוסטרליה אינה מיוצגת בלסוטו, הן בדרג השגרירות והן בדרג הקונסולרי. השגרירות המייצגת של אוסטרליה בלסוטו היא זו שנמצאת בפרטוריה, אחת מבירותיה של דרום אפריקה.
* לסוטו אינה מיוצגת באוסטרליה, הן בדרג השגרירות והן בדרג הקונסולרי. היא מיוצגת באוסטרליה באמצעות מסדרון בריבונות אוסטרלית באמצע הקונסוליה של לסוטו בלונדון, בירת הממלכה המאוחדת

## קישורים חיצוניים
* Lesotho, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
טטיאנה מלמד

**טטיאנה מלמד** (ברוסית: **Татьяна Меламед**; נולדה ב-3 בפברואר 1974) היא שחמטאית יהודייה-אוקראינית-גרמנייה, בדרגת רב-אמן לנשים.

נכון לספטמבר 2025, מדורגת במקום השביעי בגרמניה בין הנשים לפי מד כושר.

## קריירה
בשנת 1994 מלמד ייצגה את אוקראינה סיימה במקום ה-9 באליפות אירופה לנוער ובשנת 1996 היא זכתה באליפות אוקראינה לנשים.  בשנת 1999 הוענקה לה דרגת רב-אמן לנשים.

בשנת 1996 ו-1998 היא סיימה במקום השלישי בתחרות לנשים בסנקט פטרבורג. בשנת 2001 היא זכתה בתחרות זו.

בשנת 2010 מלמד היגרה לגרמניה.

## טטיאנה מלמד באולימפיאדות השחמט
מלמד ייצגה את גרמניה באולימפיאדות שחמט.

## קישורים חיצוניים

## הערות שוליים

קטגוריה:שחמטאיות אוקראיניות
קטגוריה:רבי אמנים לנשים
קטגוריה:שחמטאים יהודים גרמנים
קטגוריה:מהגרות לגרמניה
קטגוריה:מהגרים מאוקראינה לגרמניה
קטגוריה:גרמניות שנולדו ב-1974
קטגוריה:גרמנים שנולדו ב-1974
דגל נגורנו קרבאך

**דגל נגורנו קרבאך** הוא דגלה הלאומי של רפובליקת נגורנו קרבאך. הדגל אומץ ב-2 ביוני 1992. עיצובו הוא טריקולור המורכב משלושה פסים אופקיים בצבעים אדום, כחול וכתום, בדומה לדגל ארמניה. הטריקולור מוטען בדוגמה משוננת בצבע לבן המסמלת את ההפרדה של נגורנו קרבאך מארמניה והשאיפה להתאחד עם המולדת ארמניה. הדוגמה הלבנה מסמלת גם את המורשת הארמנית, התרבות ואוכלוסיית האזור ומייצגת את נגורנו קרבאך כאזור מופרד של ארמניה בעזרת הצורה המשולשת והזיגזג. הדוגמה הלבנה דומה גם לדוגמות המופיעות בשטיחים מקומיים, סמל לזהות לאומית.

## ראו גם
* דגל ארמניה

## קישורים חיצוניים

* נגורנו קרבאך, באתר דגלי העולם

קטגוריה:ויקיפדיה: ערכים של משתמשים חדשים
קטגוריה:נגורנו קרבאך
נגורנו קרבאך
נגורנו קרבאך
מונדיאליטו 2016 (כדורגל חופים)

**[[מונדיאליטו (כדורגל חופים)|מונדיאליטו]] 2016 בכדורגל חופים** היה טורניר כדורגל חופים, שנערך בחוף "פראיה דה קרקולוס" בקשקאיש, פורטוגל בין התאריכים 29 ביולי ל-31 ביולי 2016. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות).

## הנבחרות המשתתפות

*  פורטוגל (מארחת)
*  סין
*  ארצות הברית
*  ברזיל

## טבלה סופית

## לוח זמנים ותוצאות

----

----

## פרסים

## ראו גם
* כדורגל חופים
* מונדיאליטו
* אליפות אירופה בכדורגל חופים

## קישורים חיצוניים
* האתר הרשמי של כדורגל החופים

## הערות שוליים

קטגוריה:תחרויות כדורגל חופים בפורטוגל
קטגוריה:2016 בספורט
קטגוריה:2016 באירופה
2016
פנדה צ'ינלינג

**פנדה צ'ינלינג** (שם מדעי: *Ailuropoda melanoleuca qinlingensis*), או **פנדה חומה**, היא תת-מין של הפנדה הענקית שהתגלתה בשנות ה-60, אך לא הוכרה כתת-מין עד שנת 2005. פנדת צ'ינלינג היא תת-מין אחד מתוך שניים של פנדת הענק. כמו כן, היא שונה מתת-המין השני בכך שהגולגולת שלה קטנה יותר, צבע הפרווה שלה הוא חום בהיר-כהה (ולא שחור-לבן כמו שהפנדה מזוהה איתם), והגוף שלה קטן יותר.

## תיאור
כיום ישנן 200–300 פנדות צ'ינלינג החיות בטבע. ב-30 באוגוסט 1989, נקבה מתת-המין בשם דן-דן נתפסה והובאה לגן החיות של שיאן להזדווג עם פנדה מתת-המין השני. הצאצאים שנולדו היו בצבעים שחור-לבן, אך ככל שהתבגרו צבעם התחיל לדהות ולהפוך לחום. על פי דיווחים דן-דן ילדה שלושה גורים שמתו זמן קצר לאחר הלידה. כמו כן, דן-דן נפטרה בשנת 2000.

תפוצת תת-המין מוגבל להרי צ'ינלינג (ומכאן שמם), בגובה של 1300–3000 מטרים. ישנה השערה לגבי צבעם של הפנדות, שאומרת שהצבע הוא תוצאה של רבייה מכיוון שאוכלוסיית הפנדות סגורה לסחף גנטי וזה עלול להביא לשימור המוטציה האחראית על הצבע.

## קישורים חיצוניים

קטגוריה:מינים פגיעים
קטגוריה:דוביים
קטגוריה:בעלי חיים בהרי סין
קטגוריה:סין: יונקים
קטגוריה:סין: מינים אנדמיים
בדמינטון באולימפיאדת הנוער בואנוס איירס (2018)

טורנירי ה**בדמינטון ב[[אולימפיאדת הנוער בואנוס איירס (2018)]]** התקיימו בטכנפוליס בין ה-7 ל-12 באוקטובר 2018. התחרויות הורכבו מטורניר נערים וטורניר נערות, בהשתתפות 32 ספורטאים לכל מגדר. בנוסף, התקיים טורניר קבוצות מעורב שהורכב משמונה קבוצות. כל קבוצה הורכבה מארבעה נערים וארבע נערות מלאומים שונים.

## העפלה
ההעפלה היא אישית והמכסה ניתנת לספורטאים עצמם. כל הספורטאים המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. כל הספורטאים המשתתפים בטורניר נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).

הוועד האולימפי הבינלאומי והפדרציה העולמית לבדמינטון סיכמו ש-32 ספורטאים יעפילו לכל טורניר. כל נבחרת לאומית יכולה לשלוח ספורטאי אחד מכל מגדר אלא אם שני הספורטאים דורגו בארבעת המקורות הראשונית בדירוג העולמי לנוער של הפדרציה העולמית לבדמינטון ב-3 במאי 2018. 32 מכסות לכל טורניר יחולקו באופן הבא: מכסה בודדת ניתנה למדינה המארחת, . ארבע מכסות יחולקו כהקצאה עולמית. יתר, 27 המכסות, יחולקו בהתאם לדירוג העולמי לנוער של הפדרציה העולמית לבדמינטון כפי שפורסם ב-3 במאי 2018.

הדירוג העולמי לנוער של הפדרציה העולמית לבדמינטון עבור העפלה לטורניר האוליפי יהיה מבוסס על התוצאות שהושגו בין ה-3 באפריל 2017 ל-29 באפריל 2018. ברשימת העפלה יהיה יצוג לכל אחת מחמש היבשות: אמריקה, אירופה, אסיה, אפריקה ואוקיאניה. ספורטאים שזכאים למכסה באמצעות הייצוג העולמי נחשבים כמייצגים של היבשת. בהתאם לכך, אפ בחלוקת המכסות הראשונית אין ייצוג ליבשת מסוימת, הספורטאים הנמצאים בדירוג הגבוהה ביותר מאותה יבשת בדירוג העולמי לנוער יהיה זכאי לקבלת המכסה. אולם, אם אין ספורטאי מיבשת מסוימת, ההקצאה למכסה תועבר לספורטאי הזכאי הבא בתור ללא כל התחשבות ליבשת אליה הוא משתייך.

### מדינות שהעפילו

## לוח זמנים
:*כל הזמנים הם לפי [[אזור זמן|הזמן המקומי]] (UTC-3)*

## מתכונת התחרויות

## מדליות ומנצחים

## קישורים חיצוניים

## הערות שוליים

קטגוריה:אולימפיאדת הנוער בואנוס איירס (2018)
יחסי אוסטרליה–טג'יקיסטן

**יחס אוסטרליה–טג'יקיסטן** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[טג'יקיסטן|רפובליקת טג'יקיסטן]]**.

## סקירה כללית
אוסטרליה העלתה אזהרת מסע בנוגע לטג'יקיסטן וממליצה לא לבקר בכל אזור מזרח המדינה ובאזור הגבולות, הנימוק לאזהרה באזור הגבול עם אפגניסטן הוא: "הסכסוך הטליבאני-ממשלתי שמתקיים באפגניסטן וזליגתו לאזור הגבול הטג'יקי." הנימוק לאזהרה באזור הגבול עם קירגיזסטן ואוזבקיסטן הוא: "פשע רב ביותר, ללא אכיפה." במזרח המדינה אסור לבקר עקב אלימות רבה באזור.

אזרחי אוסטרליה ואזרחי טג'קיסטן זקוקים לאשרה כדי להיכנס האחד למדינה של השני.

## ייצוג
* טג'יקיסטן אינה מיוצגת באוסטרליה באף דרג, הן בדרג השגרירות והן בדרג הקונסולרי.
* אוסטרליה אינה מיוצגת בטג'יקיסטן באף דרג, הן בדרג השגרירות והן בדרג הקונסולרי. השגרירות המייצגת של אוסטרליה בטג'יקיסטן היא זו המצויה במוסקבה, בירת רוסיה.

## קישורים חיצוניים
* Tajikistan, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–הוותיקן

**יחסי אוסטרליה–הוותיקן** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[הכס הקדוש|הכס הקדוש הפועל מקריית הוותיקן כישות טריטוריאלית עצמאית]]**.

## סקירה כללית
אוסטרליה והכס הקדוש מקיימים יחסים דיפלומטיים החל משנת 1973, ויחסים אקומניים החל משנת 1914. ימי השנה ה-40 וה-100 לכל אחד משני סוגי היחסים בין שתי הישויות נערכו באוסטרליה בשנת 2014.

הכס הקדוש מחזיק שגרירות בקנברה החל משנת 1973.

החל משנת 2008 אוסטרליה מחזיקה שגרירות ברומא ושגריר תושב בוותיקן. המהלך נתן לאוסטרליה את האפשרות לנהל עם הוותיקן דיאלוג בנוגע לביטחון גלובלי ואזורי, חופש דת, הלגיטימיות של אמונות ודתות שונות מן הנצרות, ותפקידה של הדת בפוליטיקה הכלל עולמית.

## ייצוג
* אוסטרליה מיוצגת בוותיקן באמצעות שגרירות שהיא מחזיקה באופן רשמי בקריית הוותיקן, אך בפועל ממוקמת על גבול הוותיקן-איטליה, בשטחה המוניציפלי של העיר רומא, בירת איטליה.
* הוותיקן מיוצגת באוסטרליה באמצעות שגרירות שהיא מחזיקה בקנברה, בירת המדינה.

## קישורים חיצוניים
* Holy See, The country brief, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–טובאלו

**יחסי אוסטרליה–טובאלו** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[טובאלו]]**.

## סקירה כללית
אוסטרליה עוזרת לטובאלו להגדיל את כוח העבודה במדינתה על ידי חלוקת מלגות חלקיות ללימודים לטובאלואנים רבים.

כל שנה אוסטרליה מעניקה ל-15 מלגות מלאות ללימודים באוניברסיטאות ברחבי אוסטרליה ואיי האוקיינוס השקט. המלגות שמעניקה אוסטרליה מתמקדות בתחומים חשובים להתפתחותה של טובאלו כגון: בריאות, חינוך, חזאות, משפטים, דוברות, כלכלה ושינויי האקלים והסביבה בכדור הארץ.

אוסטרליה מפעילה תוכנית מתנדבים שנוסעים לטובאלו לחיות שם את חייהם ולעזור בפיתוח המדינה.

המדינות חתמו על "הסכם האיחוד" עם אוסטרליה שיאפשר למעשה לתושבי טובאלו להימלט למדינה השכנה במקרה של שקיעת האיים בעקבות שינוי אקלים. ההסכם עצמו נחתם בנובמבר 2023 והיווה סלע מחלוקת בתוך האיים עצמם.

על פי ההסכם מדי שנה כ-280 מ-11 אלף תושבי טובאלו יוכלו לעבור להתגורר באוסטרליה גם מבלי שהאי כולו ישקע. בתמורה בהסכם קיים סעיף המאפשר לאוסטרליה הטלת וטו על כל הסכם ביטחוני אליו תגיע טובאלו עם מדינה אחרת.

## ייצוג
* אוסטרליה מיוצגת בטובאלו בדרג השגרירות באמצעות שגרירות רשמית שהיא מחזיקה בפונאפוטי, בירת המדינה.
* טובאלו אינה מיוצגת באוסטרליה בדרג השגרירות. טובאלו מיוצגת באוסטרליה באמצעות קונסוליה שהיא מחזיקה במדינה.

## קישורים חיצוניים
* Tuvalu country brief, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
רכיבה באולימפיאדת הנוער בואנוס איירס (2018)

תחרויות ה**רכיבה ב[[אולימפיאדת הנוער בואנוס איירס (2018)]]** התקיימו במועדון הרכיבה של ארגנטינה. התחרויות הורכבו מתחרות אישית בהשתתפות 30 רוכבים ותחרות קבוצות מעורבת שתורכב משש מקבוצות של 5 רוכבים.

## העפלה
ההעפלה לתחרויות היא אישית והמכסה ניתנת לוועד האולימפי המקומי ולא לרוכבים עצמם. הרוכבים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).

הוועד האולימפי הבינלאומי ופדרציית הרכיבה הבינלאומית סיכמו כי מדינה תוכל לשלוח נציג אחד בלבד לתחרות. המכסות חולקו בין שש קבוצות, כאשר כל קבוצה קיבלה 5 מכסות. שש הקבוצות הן: אירופה, צפון אמריקה, דרום אמריקה, אסיה, אפריקה ואוסטרלאסיה. המדינה המארחת, , קיבלה מכסה בודדת בקבוצה של דרום אמריקה. שש מכסות חולקו בהקצאה עולמית.

## לוח זמנים
:כל הזמנים הם לפי הזמן המקומי (UTC-3)

## הערות שוליים

קטגוריה:אולימפיאדת הנוער בואנוס איירס (2018)
ג'סי ברטון

**ג'סיקה קתרין ברטון** (באנגלית: **Jessica Kathryn Burton**; נולדה ב-17 באוגוסט 1982) היא סופרת ושחקנית אנגלייה. היא פרסמה שני רומנים, "המיניאטורות" ו"המוזה". שניהם רבי-מכר בינלאומיים, שניהם הגיעו למספר אחד ברשימת רבי המכר של סאנדיי טיימס ולרשימת הניו יורק טיימס, ו"המוזה" כבר תורגמה לפחות ל-36 שפות. סיפוריה הקצרים פורסמו בהרפרס בזאר ובמגזין *Stylist.*

ברטון גם מחברת עבודות עיוניות. מאמריה פורסמו בוול סטריט ג'ורנל, אינדפנדנט, ווג, *[[Elle]], Red, Grazia, Lonely Planet Traveller* ו-*The Spectator.*

## קריירה
ברטון למדה באוקספורד ובבית הספר המרכזי להבעה ודרמה.

אחר לימודיה היא התחילה לעבוד כשחקנית תיאטרון, בין היתר בתיאטרון המלכותי הלאומי בלונדון ב-2008. היא גם עבדה כעוזרת אדמיניסטרטיבית בסיטי של לונדון.

ב-2014 יצא רומן הביכורים של ברטון, "המיניאטורות", אשר מתרחש באמסדרדם של המאה ה-17 באמסטרדם. הרומן הוא בהשראת בית מיניאטורי המוצג ברייקסמוזיאום שהיה שייך לאישה מהתקופה בשם פטרונלה אורטמן - גם שמה של הדמות הראשית (אך מלבד ההשראה, אין הספר מתיימר להיות רומן ביוגרפי). כשהיה הספר מוכן לפרסום, התחוללה על זכויות ההוצאה לאור מלחמת מכרזים בשבוע הספר בלונדון באפריל, 2013, ולבסוף הוצאת Picador החתימה את ברטון.

הרומן השני של ברטון, "המוזה", פורסם ב-2016, ומתרחש בשתי תקופות במקביל - מלחמת האזרחים בספרד ו-30 שנה מאוחר יותר בלונדון שנת 1960. הוא היה מועמד לפרס הקוראים *Books Are My Bag*.

ספר הילדים הראשון של ברטון, *The Restless Girls*, יצא לאור בחודש ספטמבר 2018. הסיפור מבוסס על סיפור אגדה של האחים גרים "המעשייה ב-12 נסיכות רוקדות"*. *

נכון לפברואר 2018, היא עובדת על הספר השני שלה לילדים והרומן השלישי למבוגרים.

## פרסים

* 2014 Waterstones "Book of the Year" winner for *The Miniaturist*
* 2014 Specsavers National Book Awards: New Writer of the Year for *The Miniaturist*
* 2014 Specsavers National Book Awards: Book of the Year for *The Miniaturist*


## קישורים חיצוניים

* 

## הערות שוליים

קטגוריה:שחקניות תיאטרון אנגליות
קטגוריה:סופרות אנגליות
קטגוריה:סופרות ילדים ונוער בריטיות
קטגוריה:בריטיות שנולדו ב-1982
קטגוריה:בריטים שנולדו ב-1982
מהאטלס (ים המלח)

"**מהאטלס (ים המלח)**" (1976) היא סדרת תצלומים מעובדים שיצרה האמנית הישראלית דגנית ברסט ומתארים את ים המלח במפות.

## תיאור
העבודה "מהאטלס (ים המלח)" היא סדרה של שישה תצלומים שיצרה דגנית ברסט בשנת 1976. בשנים 1976-1975 הרבתה ברסט להשתמש בדימוי המפה ביצירותיה. בין היתר יצרה את "אטלס פיזי, מדיני וכלכלי בעריכת ד"ר משה ברור, מהדורה שישית (אטלס ישראל)", המקבילה לעבודה זו, ואת "מפת ארץ ישראל עם גבול מעוין". 

ששת התצלומים בסדרה מציגים דימוי זהה של ים המלח, שנלקח מתוך מהדורת שנת 1963 של האטלס שיצר משה ברור. אולם, בכל תצלום השתמשה ברסט בתיאור של ים המלח מתוך מפה אחרת בו. השימוש בקנה מידה שונה של כל מפה והדפסת התצלומים בגודל אחיד של גובה של 60 ס"מ וברוחב של 43 ס"מ הצריך שימוש בתקריב (זום) הולך וגדל שיצר טשטוש של הדימוי. בתצלום האחרון בסדרה, לדוגמה, מופיע ים המלח כסימן מטושטש הדומה למספר 8 או לסמל האינסוף (\infty). 

רועי רוזן תיאר את העבודה כמבטאת את קריסת הדימוי אל תוך כתם מטושטש וחסר משמעות, בו בעת שהיא מבטאת השהיה של האמון בתרבות ובמדע ובכלים שהם מספקים לאדם המודרני. ניתוח זה התבסס על הפילוסופיה של ז'אן בודריאר אודות הסימולאקרה. 
דוד גינתון (2013) ראה בפעולה זו כייצוג של דחף אל אינסוף מתמטי. דחף זה עשוי להוליך "אל קצה ההכרה, אל אבדנה ואולי גם אל המוות".

העבודה הוצגה בתערוכת היחיד "דגנית ברסט: חקירת לוך נס" (1989) במוזיאון ישראל, בתערוכה "גבולות השפה" (1998) ובתערוכת היחיד הרטרוספקטיבית של ברסט "דגנית ברסט: המזימה של הטבע, עבודות, 2013-1973" (2013) במוזאון תל אביב לאמנות ונמצאת כיום באוסף מוזיאון זה.

## הערות שוליים

קטגוריה:דגנית ברסט
קטגוריה:תצלומים בישראל
קטגוריה:ים המלח באמנות
קטגוריה:יצירות משנת 1976
קטגוריה:מוזיאון תל אביב לאמנות: יצירות אמנות
היא רק רוצה לרקוד

"**היא רק רוצה לרקוד**" הוא שיר שכתב והלחין דורון מדלי וביצעו בדואט עומר אדם ומשה פרץ.

## רקע
השיר יצא לאור ביולי 2015 ונכלל במופע המשותף "מהפכה" של עומר אדם ומשה פרץ, בשיתוף רקדני "SPIRIT OF THE DANCE".

השיר במקצב אירי בליווי כינורות, עוסק בבחורה שדבר לא מעניין אותה מלבד לרקוד.

בתחילת השיר פונה קול נשי (של הדוגמנית ההולנדית קים פינסטרה שהתארחה באותה העת אצל המפיק הנרי, שעיבד את השיר) לשניים ואומרת: "משה, עומר, אני רוצה לרקוד", כמו כן בסוף השיר היא פונה אליהם "רגע, פיניטו"?

השיר הושמע באליפות אירופה בהתעמלות אמנותית כאשר מתעמלות נבחרת ישראל ביצעו תרגיל לצליליו, וכן באולימפיאדת ריו דה ז'ניירו (2016) ובתחרויות נוספות מחוץ לישראל.

אדם מבצע את השיר בהופעותיו במחרוזת שראשיתה פנייתה לקהל: "תוציאו טלפונים, פתחו ת'סטורי רגע" ולאחריה מזמזם את נעימת השיכורים שהלחין יוני רועה.

## הצלחה
במצעד העברי השנתי לשנת התשע"ו (2016) של גלגלצ הגיע השיר למקום השלישי.

בשנת 2018 זכה השיר במקום הראשון במצעד שארגן רדיו ללא הפסקה לרגל 70 שנה למדינת ישראל.

נכון לאוגוסט 2025, לשיר יש למעלה מ-50 מיליון צפיות ביוטיוב, (23 מיליון צפיות בערוץ היוטיוב של פרץ, ו-27 מיליון בערוץ היוטיוב של עומר אדם).

## קישורים חיצוניים

* משה פרץ ועומר אדם בדואט: "היא רק רוצה לרקוד" באתר בטריבונה, 27 ביולי 2015
* 

## הערות שוליים

קטגוריה:שירי משה פרץ
קטגוריה:שירי עומר אדם
קטגוריה:דואטים
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים על ריקודים
קטגוריה:סינגלים שהגיעו למקום הראשון במצעד העברי של מדיה פורסט
יחסי אוקראינה–אינדונזיה

**יחסי אוקראינה–אינדונזיה** הם היחסים הדיפלומטיים שבין **[[אוקראינה]]** לבין **[[אינדונזיה|רפובליקת אינדונזיה]]**.

## היסטוריה
לאחר התפרקותה של ברית המועצות, אינדונזיה הכירה באוקראינה כמדינה עצמאית (ב-28 בדצמבר 1991). ב-6 ביוני 1992 חתמו שתי הממשלות על הצהרה משותפת בדבר כינון היחסים הדיפלומטיים ביניהן במוסקבה. אינדונזיה הקימה את שגרירותה בקייב ב-1994, ואוקראינה פתחה את שגרירותה בג'קרטה ב-1996.

## יחסים כלכליים

* בשנת 2016 הגיע שווי הסחורה שיוצאה מאינדונזיה לאוקראינה לסך 310 מיליון דולר אמריקאי. הסחורה כללה שמן דקלים, שמן קוקוס, מרגרינה, תה, סבון ועוד. באותה שנה, הגיע שווי הסחורה שיוצאה מאוקראינה לאינדונזיה לסך 521 מיליון דולר אמריקאי. הסחורה כללה ברובה חיטה (88%), קמח חיטה ועוד.
* בשנת 2015 הגיע שווי הסחורה שיוצאה מאינדונזיה לאוקראינה לסך 160 מיליון דולר אמריקאי והיא כללה שמן דקלים, שמן קוקוס, תה, אבקת קקאו, אוכל לחיות ועוד. באותה שנה הגיע שווי הסחורה שיוצאה מאוקראינה לאינדונזיה לסך 183 מיליון דולר אמריקאי והיא כללה בעיקר חיטה.

## ייצוג

* אינדונזיה מיוצגת באוקראינה על ידי שגרירות שהיא מחזיקה בקייב, בירת אוקראינה.
* אוקראינה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

## קישורים חיצוניים

* אתר השגרירות האוקראינית בג'קרטה
* אתר השגרירות האינדונזית בקייב

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–מרוקו

**יחסי אינדונזיה–מרוקו** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[מרוקו|ממלכת מרוקו]]**.

## היסטוריה
בשנת 1955, ממשלת אינדונזיה ארגנה את הוועידה האסיאתית-אפריקאית הקוראת למדינות אסיה ואפריקה לעצירת הקולוניאליזם האירופי, מה שהועיל למרוקו לקבל את עצמאותה מצרפת ב-18 בנובמבר 1956. שתי המדינות כוננו את יחסיהן הדיפלומטיים ב-19 באפריל 1960. באותה שנה, הנשיא הראשון של אינדונזיה ביקר במרוקו וקיבל את פניו של מוחמד החמישי. בשנת 2008, שר החוץ האינדונזי ביקר במרוקו. במרץ 2009, ראש ממשלת מרוקו, ביקר בג'קרטה, בירת אינדונזיה.

## יחסים כלכליים

* בשנת 2016, שווי הסחורה שיוצאה מאינדונזיה למרוקו הגיעה לסך 187 מיליון דולר אמריקאי והיא כללה קפה, שמן דקלים, מרגרינה, שמן קוקוס ועוד. באותה שנה, שווי הסחורה שיוצאה ממרוקו לאינדונזיה הגיעה לסך 67.4 מיליון דולר אמריקאי והיא כללה פוספטים, חומצה זרחתית ועוד.
* בשנת 2015, שווי הסחורה שיוצאה מאינדונזיה למרוקו הגיעה לסך 131 מיליון דולר אמריקאי והיא כללה קפה, שמן דקלים, דודי קיטור ועוד. באותה שנה, שווי הסחורה שיוצאה ממרוקו לאינדונזיה הגיעה לסך 67.4 מיליון דולר אמריקאי והיא כללה פוספטים, חומצה זרחתית, נייר ממוחזר ועוד.

## ייצוג

* מרוקו מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת במרוקו על ידי קונסוליית כבוד בקזבלנקה ושגרירות שהיא מחזיקה בראבט, בירת מרוקו.

## הערות שוליים

קטגוריה:ערכים ללא קטגוריות פיזיות - יחסי חוץ
הוקן נסר

**הוֹקַן נֶסֶר** (בשוודית: **Håkan Nesser**; נולד-21 בפברואר 1950) הוא סופר מתח שוודי שספריו תורגמו ליותר מ-25 שפות. הוא זכה שלוש פעמים בפרס האקדמיה השוודית לספרי מתח ובפרס "Glass Key" לספר המתח הטוב ביותר בסקנדינביה. נודע בעיקר בזכות סדרת ספרי המתח של המפקח וַאן וֶטֶרֶן.

## ביוגרפיה
נסר נולד וגדל בעיר קומלה שבשוודיה, אך את רוב חייו חי באופסלה. הוא החל את דרכו כסופר ב-1988, אך המשיך לעבוד כמורה עד 1998, אז הפך לסופר במשרה מלאה. באוגוסט 2006, נסר ואשתו אלקה (פסיכיאטרית במקצועה) עברו לגור בגרינץ' וילג' שבניו יורק. מספר שנים מאוחר יותר, הזוג עבר ללונדון ומאז הם מחלקים את חייהם בן בריטניה לשוודיה.

## ספריו
### המפקח וַאן וֶטֶרֶן
* 1993 – *Det grovmaskiga nätet *(ראה אור בעברית בשנת 2018 בהוצאת הכורסא בשם "דג חמקמק". משוודית: רות שפירא)
* 1994 – *Borkmanns punkt* (ראה אור בעברית בשנת 2019 בהוצאת הכורסא בשם "נקודת בורקמן". תרגום: תומר בן אהרון)
* 1995 – *Återkomsten*
* 1996 – *Kvinna med födelsemärke* (ראה אור בעברית בשנת 2020 בהוצאת הכורסא בשם "אישה עם כתם לידה". תרגום: תומר בן אהרון)
* 1997 – *Kommissarien och tystnaden*
* 1998 – *Münsters fall*
* 1999 – *Carambole*
* 2000 – *Ewa Morenos fall*
* 2001 – *Svalan, katten, rosen, döden*
* 2003 – *Fallet G*

### המפקח ברברוטי
* 2006 – *Människa utan hund*
* 2007 – *En helt annan historia*
* 2008 – *Berättelse om herr Roos*
* 2010 – *De ensamma*
* 2012 – *Styckerskan från Lilla Burma*

### רומנים נוספים
* 1988 – *Koreografen*
* 1996 – *Barins triangel*
* 1998 – *Kim Novak badade aldrig i Genesarets sjö*
* 1999 – *Flugan och evigheten*
* 2002 – *Och Piccadilly Circus ligger inte i Kumla*
* 2002 – *Kära Agnes!*
* 2004 – *Skuggorna och regnet*
* 2005 – *Från doktor Klimkes horisont*
* 2009 – *Maskarna på Carmine Street*
* 2011 – *Himmel över London*
* 2014 – *Levande och döda i Winsford*

## קישורים חיצוניים

* 

* 
* 
* 

קטגוריה:בוגרי אוניברסיטת אופסלה
קטגוריה:סופרים שוודים
קטגוריה:שוודים שנולדו ב-1950
יחסי אוסטרליה – הרפובליקה הדומיניקנית

**יחסי אוסטרליה–הרפובליקה הדומיניקנית** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[הרפובליקה הדומיניקנית]]**.

## סקירה כללית
אוסטרליה והרפובליקה הדומיניקנית משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.

ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים.

לאזרחי הרפובליקה הדומיניקנית ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו.

## ייצוג
* הרפובליקה הדומיניקנית אינה מיוצגת באוסטרליה בדרג השגרירות. הרפובליקה הדומיניקנית מיוצגת באוסטרליה בדרג הקונסולרי באמצעות שלוש קונסוליות רשמיות במלבורן, פרוויל (פרבר של אדלייד) ומאונט אנן (פרבר של סידני).
* אוסטרליה אינה מיוצגת ברפובליקה הדומיניקנית הן בדרג השגרירות והן בדרג הקונסולרי. השגרירות המייצגת של אוסטרליה ברפובליקה הדומיניקנית היא השגרירות שנמצאת במקסיקו סיטי, בירת מקסיקו. בעבר החזיקה אוסטרליה בקונסוליה בבירת הרפובליקה - סנטו דומינגו.

## קישורים חיצוניים
* Dominican Republic country brief, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יוזמה פמיניסטית (שוודיה)

**יוזמה פמיניסטית** (בשוודית: **Feministiskt initiativ**, בצורה מקוצרת: ****) היא מפלגה פמיניסטית שוודית. המפלגה הוקמה מתוך ארגון אקטיביסטי באותו השם. ב-2005, הודיעה המפלגה כי תעמיד מועמדות לפרלמנט בבחירות של 9 בספטמבר 2005.

אחרי ריצה בשני מחזורי בחירות לפרלמנט, וכן בבחירות לפרלמנט האירופי ב-2009, FI לא השיגה אף מושב. אך הבחירות האירופיות של 2014 היו נקודת מפנה, כאשר המפלגה השיגה 5.3% מקולות הבוחרים, וסוראיה פוסט הרוויחה מושב בפרלמנט האירופי. הייתה זו הפעם הראשונה שמפלגה פמיניסטית זכתה במושב בפרלמנט האירופי.

בבחירות הכלליות בשוודיה 2014, FI זכתה בשיא של 3.1% מהקולות. בעוד מספר זה לא עבר את אחוז החסימה של 4.0%, המפלגה נבחרה לתוך 13 רשויות מקומיות, כולל בערים הגדולות ביותר בשוודיה, גוטנבורג וסטוקהולם, שם נציגותיה הצטרפו לקואליציית השלטון הוורודה-ירוקה.

## היסטוריה
הקבוצה המקורית הצהירה על הקמתה במסיבת עיתונאים בסטוקהולם ב-4 באפריל 2005. את הארגון הובילה גודרון שימן, מנהיגתה לשעבר של עזב את המפלגה, באותה העת חברת פרלמנט עצמאית בריקסדאג (הפרלמנט השוודי).

הקבוצה איגדה פעילות פמיניסטיות ממגוון ארגונים. בתחילה, לא היה מבנה מפלגת השמאל מנהיגות או תוכנית מוצהרת - הנשים ביקשו לייצר ארגון אנטי פטריארכלי, ללא היררכיות של כוח.

תגובת הממשלה להקמת הארגון הגיעה מפיה של מזכ"לית המפלגה הסוציאל-דמוקרטית, מריטה אולווסקוג, שבאותה העת הקימה רשת פמיניסטית פוליטית חדשה, בה היא בירכה על כל הצטרפות למטרה הפמיניסטית, אך הביעה דאגה שאם תרוץ FI כמפלגה, היא תגנוב קולות דווקא ממפלגות פרוגרסיביות אחרות כמו הירוקים, מפלגת השמאל, ואפילו הסוציאל-דמוקרטים.

בספטמבר ערכו חברות הארגון החדש קונגרס כדי לאמץ חוקה ותוכנית פוליטית. הן בחרו חמישה נושאים להתמקד בהם: שינוי בחוקי האונס, כך שתידרש הסכמה מוצהרת ליחסי מין; מיגור אפליה בשירותי הבריאות; סגירת פערי שכר; שיפור שוויון בחוקי תעסוקה, בעיקר אלה שקשורים לזכויות הוריות; והבטחת מקלט בשוודיה לנשים שנרדפות בשל מגדרן. בקונגרס השתתפו יותר מ-350 נשים מבין יותר מ-2500 חברות הארגון. בין ההחלטות שהתקבלו היו ההחלטה להתארגן כמפלגה ולרוץ בבחירות ב-2006, בחירת ועד מנהל, וההחלטה לכלול גברים בארגון - שני גברים מיד נבחרו לוועד.

ב-2006, מועמדות המפלגה קיבלו פחות קולות מאשר צפו על פי הסקרים. הסברה הייתה שתגובות הנגד בתקשורת יצרו רושם שהמפלגה יותר רדיקלית מאשר מה שהציבור רצה לתמוך בו. בשנת 2009 השתפר המצב, והיוזמה הפמיניסטית רצה בפעם הראשונה בבחירות לפרלמנט האירופי וקיבלה 2.2% מהקולות. ב-2010 רצו מועמדות מטעמה גם בבחירות הלאומיות, האזוריות והמקומיות.

במרץ 2006, חברת הפרלמנט האירופי מטעם המפלגה העממית הליברלית, מריה קרלסהמרה, ערקה ליוזמה הפמיניסטית, תוך שמירה על מקומה ב. היא הסבירה את העזיבה שלה ב"חוסר התחשבות בנושאים פמיניסטית מצד עמיתיה לשעבר."

ב-2005, ג'יין פונדה ואיב אנסלר תמכו ב-FI על ידי הצטרפות למסע הבחירות שלה בשוודיה. פונדה גם תרמה 400,000 קרונר שוודיות לקמפיין.

בני אנדרסון, אחד מחברי הלהקה "אבבא", תרם מיליון קרונר למפלגה ב-2009 למען קמפיין הבחירות לפרלמנט האירופי.

ביולי 2010, המפלגה שרפה 100,000 קרונר ($13,000; £8,500) בהפגנה נגד פערי שכר. FI ביקשה להסב את תשומת לב הציבור להצעתה להקים קרן ממשלתית לשוויון בשכר.

 ביולי 2016, המפלגה הודיעה שהיא תומכת באופן רשמי בתנועת חיי שחורים חשובים.

## קישורים חיצוניים

* 

* 

## הערות שוליים

קטגוריה:שוודיה: מפלגות
קטגוריה:מפלגות פמיניסטיות
קטגוריה:נשים בשוודיה
קטגוריה:מפלגות שהוקמו ב-2005
יחסי אוסטרליה–סוריה

**יחסי אוסטרליה–סוריה** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[סוריה|הרפובליקה הערבית הסורית]]**.

## סקירה כללית
בין סוריה לאוסטרליה מתקיימים יחסים דיפלומטיים אך אוסטרליה מרבה לבקר את סוריה על צורת המשטר שלה, ואף לחמה נגד המדינה האסלאמית במלחמת האזרחים הסורית.

## ייצוג
* סוריה מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה.
* אוסטרליה אינה מיוצגת בסוריה הן בדרג השגרירות והן בדרג הקונסולרי. השגרירות המייצגת של אוסטרליה בסוריה היא זו המצויה בביירות, בירת לבנון.

## קישורים חיצוניים
* Syria, מחלקת החוץ והסחר של אוסטרליה

קטגוריה:ערכים ללא קטגוריות פיזיות - יחסי חוץ